ÖKOISKOLA beszámoló 2016-2017

2016. januárban nyertük el az ÖKOISKOLA címet. Ennek szellemében dolgoztuk ki az éves,

(féléves) munkatervünket.

A második félév indulásával kezdtük el tevékenységünket. Az ünnepélyes átadóra 2016.

január 30-án került sor a budapesti Móricz Zsigmond Gimnáziumban.

Az eddigi évek során is fokozott figyelmet szenteltünk a környezettudatos életre, de a cím

újbóli elnyerésével még jobban fogunk törekedni diákjaink és saját magunk természettudatos

szemléletének fejlesztésére.

Az ÖKO-munkaterv szervesen illeszkedik az iskolai élet mindennapjaiba.

Az általános elvárásoknak megfelelően felügyeljük az iskola tevékenységének a környezetre

gyakorolt hatását, az igényes környezet kialakítását, illetve kialakíttatását a diákok körében.

Törekszünk a tanítás-tanulás terén formálni a tanulók természet- és környezetszemléletét.

Fizikai környezetünket zöld növények, diákjaink képzőművészeti alkotásai díszítik, ezzel is

jelezve a fenntarthatóságot.

Fontos feladatnak tartjuk a környezettudatos magatartás folyamatos fejlesztését.

Ennek érdekében tevékenykedtünk az év folyamán.

· ÖKO-FAL létrehozása, ahol az aktualitások olvashatóak

· Az újrahasznosítás szellemében folytattuk a szelektív hulladékgyűjtést, papír – és

elektronikai hulladékgyűjtést szerveztünk az év folyamán. A lebonyolításban minden kolléga

és gyermek részvett, sok szülői segítséggel. A szárazelemek gyűjtése folyamatos. A tanév

során szelektíven gyűjtöttük a papír, műanyag és a háztartási hulladékot.

· Februárban tájfutó délelőttöt rendeztünk, ahol szakedző segítségével sajátíthatták el a

diákok a tájfutás alapjait, ismerhették meg ezt a természethez közeli sportágat.

· Diákjaink idén is természetjáró szakkörön kerülhettek közelebb környezetünkhöz és

fedezhették fel a környék állat- és növényvilágát.

· A környezettudatos nevelésnek eddig is nagy hagyománya volt az iskolánkban, különböző

versenyeken, mint pl. katasztrófavédelmi versenyen, tűzoltóversenyen, kerékpáros

közlekedési versenyen idén is szép eredményeket értek el kollégáink és tanítványaik.

· Föld napja

· Happy-hét, ahol diákjaink előadásokon kaptak fontos információkat a víz szerepéről, 3D-s

és 2D-s plakátokat készíttettek a víz fontosságáról, vízfogyasztás kampány indult

testnevelés órákon és sportfoglalkozásokon

· Kollégáink hétvégi túrákat szerveztek a tanévben, melyre sok lelkes jelentkező volt mindig,

csak az időjárás fogott ki sokszor a lelkes túrázókon.

· Ősszel és tavasszal egészségnapot és zöldség-gyümölcs napot tartottunk, a reggeli torna

után egészséges salátákat készíttettek az osztályok

· Fotószakkörön témáinkat legtöbbször a természetből merítettük, körbejártuk a települést

megörökítettük a környezetszennyezést és a megújulást is

· Ebben a tanévben is csatlakoztunk a „TeSzedd” mozgalomhoz, iskolánk tanulói szorgosan

gyűjtötték a sok eldobott szemetet.

· Regisztráltunk a „Gyűjts szelektíven, élj sportosan” felhívásra, ahol is használt étolajért

cserébe sportutalványokat kapunk

· A tanév lezárásaként akadályversenyen vettek részt diákjaink

Jövőbeni terveink:

· Fűszerkert építése

· Áramkommandó

· Vízfelügyelők

· Kisebb meteorológiai állomás készítése

· Esetleg kisebb komposztáló létesítése, hogy felhívjuk a figyelmet a kerti, háztartási

hulladék égetés nélküli lehetőségeire és újrahasznosítására

· Nagyobb figyelemfordítás iskolánk honlapján az „ÖKO-fül” folyamatos frissítésére